# Tenpo Coordenà Universałe

**UTC atuałe**
2026-06-20 *T* 16:21 UTC (renovar)
Mapa del mondo co i fuzi orari atuałi
El **tenpo coordenà universałe** o **tenpo siviłe**, scursà co ła sigla **UTC** (un conprometesto intrà l'ingleze *Coordinated Universal Time* e el franseze *Temps universel coordonné*), el ze el fuzo oràrio decidesto cofà referimento globałe, partindo dal cuało i ze calcołai tuti i fuzi orari del mondo. El ze stà stabiłio da l'Union internasionałe de łe tełecomunegasion.

El vałore de ła mezura del tenpo inte l'unità de mezura *UTC* el coinside col vałore esprimesto inte l'unità tenpo mèdio de Greenwich (Ora mèdia de Greenwich, in ingleze *Greenwich Mean Time*, acrònemo **GMT**), se no che par de łe prosimasion infinitezemałi. La dòpara del tenpo mezurà in GMT el ze parò fortamente sconsejà inte el liveło internasionałe: in pasà el ze stà inte ła baze de ła formasion del tenpo siviłe del Regno Unio

## Descrision

El novo nome el ze stà conià par no gaver da mensionare na spesìfega locałità inte un stàndar internasionałe. L'UTC el se baza su mezurasion fazeste da rełoji atòmeghi al posto che su fenòmani cełesti cofà inte el cazo del GMT.

La sigla *UTC* ła deriva dal scursamento *UT* del tenpo universałe co ła zonta del sufiso *C* (che signìfega "coordenà"): in sta magnera sto cuà el recorda che se ze drio parlar de l'adosion de un tenpo universałe *comunitàrio* e par de pì, esendo formà da tre caràteri, el se conforma al stàndar de cuełi altri fuzi orari (ez: CET par Central Eoropean Time in Eoropa, EST par Eastern Standard Time inte i USA, etc.).

Par colpa de łe osiłasion inte ła vełosità de rotasion de ła Tera, dèbite a łe influense gravitasionałi de Luna, Sołe e de altri pianeti, el GMT el tarda costantemente in confronto al "tenpo atòmego" UTC. El tardo el ze mantegnesto drento dei 0,9 secondi, zontando o cavando un secondo a l'UTC a ła fin del meze co serve, convensionalmente inte el 30 de zugno o inte el 31 de disenbre. El secondo extra, dizesto intercałare, el ze determenà da l'International Earth Rotation and Reference Systems Service (IERS), bazàndose su łe mezurasion de ła rotasion terestre.

El tenpo stàndar internasionałe UTC el połe èsar determenà co ła precizion màsima solché dopo de l'avegnimento al cuało el se referise, parché ła mezurasion finałe ła se baza su l'oservasion de łe difarense intrà vari rełoji atòmeghi spandesti in volta par el mondo. Ocuparse de ła zestion del sistema, el ze cònpito de l'Ufiso internasionałe par i pezi e łe mezure (BIPM). Grupi izołai de rełoji atòmeghi i ze isteso sufisenti par na precizion de calche dezena de nanosecondi.

L'UTC el ze el tenpo doparà par tanti procedimenti e stàndar de Internet e inte el World Wide Web, inte el spesìfego el se ciama Network Time Protocol.

El fuzo oràrio UTC el ze denomenà anca da ła létara 'Z', par fini miłitari, meteorołòzeghi e de navigasion aeronavałe sia miłitare sia siviłe.

## Notasion

## Altri projeti

Altri progetti

* Wikimedia Commons
* Wikimedia Commons el detien imàjini o altri file so **Tenpo Coordenà Universałe el detien schemi gràfeghi so

## Linganbi foresti

* (EN) Jonathan D. Betts, Coordinated Universal TimeEnçiclopedia Britannica, Encyclopædia Britannica, Inc.
* (EN) UTC Cordinated Universal Time
* (IT) El tempo UTC, GPS, LORAN e TAI Archivià il 13 de lujo 2011 in Internet Archive.
* (EN) *Current* UTC time
* (EN) Definition of Coordinated Universal Time in German law–ZeitG §1 (3)
* (EN) International Earth Rotation Service; list of differences between TAI and UTC from 1961 to present
* (EN) U.S. Naval Observatory: Systems of Time Archivià l'11 de otobre 2014 in Internet Archive.
* (EN) W3C Specification about UTC Date and Time, bazà so ISO 8601
* (EN) Standard of time definition: UTC, GPS, LORAN and TAI Archivià il 17 de marso 2015 in Internet Archive.
* (EN) What is in a name? On the term Coordinated Universal Time